Postao sam opsjednut tim mjestom.
Sjećam se da sam jedne večeri došao ovamo s Magnumom 357.
Ispalio sam šest hitaca
u nadi da će policija doći.
Nitko nije došao.
NESTALE DJEVOJKE
Imam 75 g. Ne želim raditi ovo svaki dan.
Ali hoću.
KRAJ PUTA
Borit ću se do posljednjeg daha da otkrijem tko mi je ubio kćer.
Polja Calder su zagonetka.
Ondje se događaju loše stvari.
Policija je zbunjena najnovijim otkrićem na tzv. poljima smrti.
Tijela su nađena na poljima.
Polja smrti.
To je mjesto gdje lako možete baciti tijelo i izvući se.
Ovo je bilo brutalno ubojstvo.
I to ovdje u našem dvorištu.
Od 1983. okrug Galveston
ima neobično mnogo misterioznih nestanaka.
Samo nekoliko metara od autoceste
otete djevojke i žene ubijene su i bačene.
Kao da su nestale.
NESTALE
Nestala je.
Bilo je više od 20 žrtava.
Je li to bio jedan ubojica? Više ubojica?
Znaš što? Ako želiš počiniti zločin,
učini to ovdje jer ga oni ne mogu riješiti.
Zastrašujuća priča.
Serijski ubojice mogu se izvući.
Dali ste mu zeleno svjetlo da nastavi ubijati naše djevojke.
Ovo su zloglasni slučajevi.
Svijet je to možda zaboravio, ali te obitelji nisu.
Tko god da je to učinio, želim da bude kažnjen.
Obitelji zaslužuju odgovore. Naši voljeni zaslužuju pravdu.
Stavi oznaku na ogradu.
Sve te nove informacije mogu biti ključ cijelog slučaja.
Nakon svega što sam vidjela i čula,
želim skrenuti pozornost na tu situaciju.
Želim ga izvući iz mraka.
NETFLIXOVA DOKUMENTARNA SERIJA
SJEVER - DALLAS ISTOK - GALVESTON
Ako danas vozite autocestom I-45,
vidjet ćete dva svijeta.
Predgrađe koje pušta svoje pipke na jug,
a tu su i posljednji ostaci starog svijeta Južne obale
koje se ljudi više ne sjećaju.
Dok se vozite južno od Houstona na I-45,
mnogo je gradića s obje strane.
Puno je praznih polja,
rukavaca, ribnjaka…
TEKSAS
Uzduž obale su petrokemijska postrojenja.
Mnogo je starih naftnih polja i močvara
između Houstona i Galvestona.
Mnoga su ta mjesta i dalje jako zabačena.
Bilo je to mjesto gdje su ubojice lako skrivali tijela.
U nekim područjima osoba nestane,
ondje izbaciš tijelo iz auta i izvukao si se.
Ovo je poznato kao Polja smrti.
Polja Calder Road bila su u vlasništvu petrokemijske tvrtke.
Velik broj hektara
bez ičega osim konjičkih staza.
To je zemljani put sa slijepim ulicama.
Nema mnogo toga ondje.
KRAJ PUTA
Ja sam Richard Rennison,
specijalni nadzorni agent za FBI u Texas Cityju.
POLICIJA
Karijeru sam započeo u policiji League Cityja.
Tada su me upoznali s Poljima smrti.
Bio je to velik slučaj za odjel. Odjel je bio mali.
Znao sam da bih volio raditi na tome kad steknem iskustvo.
Kad su me premjestili u FBI, mogao sam raditi na tome.
6. TRAVNJA 1984.
Ondje su kuće i prikolice, između drvoreda s druge strane ceste.
To je između 250-350 metara. To je mnogo, tako da…
Jedan je par imao kuću na Calder Roadu.
Dijete se igralo u dvorištu,
a pas je pobjegao u šumu.
Ubrzo se vratio i imao je nešto okruglo u ustima.
Mislili su da je pronašao loptu.
Pa su otišli istražiti.
U psećim ustima bila je ljudska lubanja.
PRONAĐENA LUBANJA
Našli su i kostur.
LJUDSKI KOSTUR
PRVA ŽRTVA
Dvije godine poslije
neki su dečki vozili motocikle na tom području.
Pronašli su kostur još jedne mlade žene.
DRUGA ŽRTVA
Dok je policija tražila dokaze
koji bi im pomogli identificirati drugu djevojku…
naišli su na treći kostur.
TREĆA ŽRTVA
Nekih 25 m od mjesta gdje je nađena druga djevojka.
Ovo je bilo
jako različito.
NA NAFTNOM POLJU
Bilo je jako gusto bez ovih staza.
Nisi mogao ovako hodati.
Ovdje su
pronađene.
Tri su žrtve pronađene blizu jedna drugoj.
Jako blizu.
Osoba se stalno vraćala na isto mjesto.
Ajme.
Ubojstva na Calder Roadu
već dugo progone ovaj dio Teksasa.
U određenom trenutku i mene su progonila.
Moj suprug i ja bismo otišli iz Houstona u Galveston
na ugodan vikend ili na plažu.
I bio je plakat s licem jedne od djevojaka.
NAGRADA IDENTIFICIRAJTE OVE ŽRTVE UBOJSTVA
Ideš na sjajnu morsku večeru.
I što ti je na umu?
PRONAĐENA DVA KOSTURA
„Zašto toliko žena ovdje umire?”
Prikupljala sam članke kako se priča razvijala.
UBOJSTVA
Tad sam započela knjigu.
To su stari slučajevi, nije bilo ničeg o njima kad sam započela knjigu.
Ali obitelji su održavale te slučajeve na životu.
Tim Miller jedan je od prvih ljudi kojima sam se obratila.
Kad nas pozovu na slučaj,
ja sam onaj tip koji može reći obiteljima:
„Znam kako vam je.
Znam.”
Počinješ se linjati, kompa.
Bio sam na tom konju kad sam pronašao prvo tijelo.
Zove se EquuSearch.
Bili smo u 42 države i 11 različitih zemalja.
Nikad nisam naplatio obiteljima.
Tim Miller poznat je ovdje na obali Meksičkog zaljeva.
Pomisao da je netko negdje nestao,
a nitko ga ne traži, za njega je zastrašujuća.
Zato on to čini, ali…
Ponekad kad razgovaram s njim, pitam se traži li još Lauru.
Idem na pauzu.
Nikad neću zaboraviti dan kad je moja kći nestala.
Kao da je bilo jučer.
Negdje oko 18.45 Laura me pitala možemo li razgovarati.
Pitao sam je što je muči.
Pitala je: „Je li u redu da Vernon dođe večeras?”
Vernon joj je bio dečko.
„Da, to bi bila dobra ideja.
Mama će pospremati, a ja ću roštiljati vani.
Kad mama dođe na ručak, neka te odveze do govornice.”
Tek smo se bili uselili u ovu kuću.
Tad niste imali ukopčan telefon na dan kad ste se uselili.
Laurina mama došla je kući i odvela je na govornicu.
Laura razgovara na telefonu.
Mama joj kaže: „Laura, požuri se. Zakasnit ću na posao.”
Laura kaže „Želim još malo razgovarati s Vernonom. Mogu pješačiti do doma.”
Govornica je bila udaljena 800 metara.
Poslije sam došao kući, kao i Laurina majka.
Vernon je pokucao na vrata, pitao sam gdje je Laura, no nije znao.
Laura nije stigla kući.
LAURA MILLER, 16 GODINA
NESTALA 10. RUJNA 1984. LEAGUE CITY, TEKSAS
Uspaničili smo se.
Imala je 16 godina i epileptičke napadaje.
Laura je dvaput dnevno morala uzimati Dilantin
ili bi imala problema.
Rekli smo: „Bože. Laura se vraćala iz trgovine.
Doživjela je napadaj.
Sad je u bolnici kao Nepoznata Netko.”
Otišli smo u dvije bolnice u blizini i nije bilo neidentificirane osobe.
Nije bilo Laure.
Otišli smo na policiju i prijavili nestanak,
a policija je rekla da je pobjegla.
Rekli su „Idite kući. Čekajte kraj telefona. Laura će nazvati.”
Milleri su dobili odgovor koji su dobili mnogi roditelji.
„Pobjegla je.
Samo je s prijateljima. Budite strpljivi. Pojavit će se.”
Laura je voljela glazbu.
Lindu Ronstadt. Fleetwood Mac.
Imala je mnogo prijatelja.
Družila se s malo problematičnim društvom.
Neka su djeca pušila travu i bavila se nekim stvarima.
Svi žele da ih netko prihvati.
Milleri su živjeli u Dickinsonu u Teksasu
i odselili su se nedaleko u teksaški League City
kako bi Laura upisala drugu školu.
KUĆA LAURE MILLER
Da joj daju novi početak.
Rekao sam policiji: „Laura je u nevolji. Mora uzeti lijekove.”
Nikad neću zaboraviti što mi je detektiv rekao:
„Laura se snalazi na ulici i može nabaviti lijek bilo gdje.”
Mislim da policija nije ozbiljno shvatila Laurin nestanak.
No Tim nije znao
da ona nije prva mlada žena koja je nestala.
KUĆA LAURE MILLER
Bila je jedna djevojka Heide Fye.
KUĆA HEIDE FYE
RUJAN 1984.
LISTOPAD 1983.
JEDANAEST MJESECI PRIJE NESTANKA LAURE MILLER
Sljedeća snimka snimljena je prije nekoliko godina.
GLAS JOEA VILLAREALA OCA HEIDE FYE
Čut ćete glasove Heide,
mame i mene.
Jednog dana oko Božića
Heide mi je kupila kasetofon.
Reci nešto da vidiš možeš li pokrenuti iglu.
Iglo, pokreni se!
Heide je rođena 1958. godine
kao dijete Joea i Janie Villareal, mojih djeda i bake.
Svijet je poznaje kao Heide Fye.
Ali naša ju je obitelj zvala samo Heide.
Moja je teta bila svjetlo u sobi koje se ugasilo kad je nestala.
NEĆAKINJA HEIDE FYE
Sedmog listopada 1983. godine
moja kći Heide bila je na putu u Houston,
u malu kamp-kućicu
koju je njezin dečko trebao popravljati.
Plan je bio preseliti njihovu prikolicu u dvorište moje majke.
Živjet će ondje i uštedjeti novac.
Kad se spremila, provirila je u dnevnu.
Rekla je da se vidimo sutra.
Išla je u trgovinu.
Vjerojatno je bila na govornici
i zvala prijatelje da vidi tko je može povesti.
Ali…
Nije se pojavila u Houstonu.
HEIDE VILLAREAL FYE, 25 GODINA
NESTALA 7. LISTOPADA 1983. LEAGUE CITY, TEKSAS
Djelatnica u trgovini rekla je da je ju vidjela kako telefonira
u toj govornici.
Mjesto s kojeg je zvala prilično je udaljeno.
Nema svjetla na ulici.
Odlučili smo razgovarati s policijom.
Ne znam točne okolnosti o tome kad je nestala
jer nitko ne zna.
Ali bila je prosječna 25-godišnjakinja koja je radila u baru Texas Moon.
Onda je nestala.
Policija League Cityja smatrala je
da pokušava pobjeći i da se ne brinemo.
„Dajte joj nekoliko dana. Vratit će se.
Nema potrebe za medijima.
Ne stavljajte plakate.
Dajmo joj vremena.”
Moj djed ne bi samo sjedio prekriženih ruku.
Nije bio takav tip.
Prebliska je meni i bebi da učini nešto takvo.
Moram je pronaći.
Moj ju je djed svaki dan tražio.
Moj bi djed ispitivao ljude po noćnim klubovima
i potajno bi se vozio na drugi kraj grada.
Morao bih zapisati što bi mi rekli,
a onda bih se vratio i snimio to na ovu vrpcu.
Dva ili tri puta dnevno uključio bi taj kasetofon.
Opisivao bi ljude s kojima je razgovarao.
Zapisivao je njihova imena, brojeve telefona.
Znam da ti ljudi nešto znaju.
Znaju.
Njezini su ostaci pronađeni tek u travnju 1984. godine.
Šest mjeseci poslije.
ŠEST MJESECI NAKON NESTANKA
Otkriće njezinih ostataka
na polju Calder bila je zastrašujuće.
PRVA ŽRTVA
OSTACI HEIDE FYE
Kroz drvored s druge strane,
u jednoj od tih kuća pas je donio ostatke.
Pronašao je ljudsku lubanju.
PRONAĐENA LJUDSKA LUBANJA
IDENTIFICIRANA PREKO ZUBA
To je bila Heidena lubanja.
Policija je izašla i počeli su pretraživati polje.
Našli su Heideno tijelo ispod stabla.
Oprostite.
HEIDE VILLAREAL FYE OSTACI PRONAĐENI 4. TRAVNJA 1984.
Bila je u naprednom stanju raspadanja.
Životinje su raštrkale kosti
pa je bilo teško vidjeti
što je ubojica učinio.
Nije bilo mnogo informacija iz toga.
ŽENSKO TIJELO IDENTIFICIRANO
Sumnjalo se da je uzrok smrti ozljeda.
Težak lom rebara.
Tek je otkriće njezinih ostataka
privuklo pozornost policije.
„Možda smo trebali slušati njezinu obitelj.”
Sad je 1.45.
NASTAVLJAM POTRAGU
Vraćam se u Texas Moon.
Od Texas Moona, gdje je Heide radila,
Calder Road udaljen je vjerojatno oko 8 km.
Dao sam imena policiji da ih istraže.
Bit će ih još jer ću nastaviti tražiti.
Bilo je nekoliko ljudi koji su bili dovoljno bliski Heide,
za koje je osjećao da ih treba ispitati,
ali od njih nije dobio reakciju
kakvoj se nadao.
LJUDI KOJI POZNAJU HEIDE
Bilo je više različitih osumnjičenika,
no protiv nikoga nije bilo dovoljno dokaza da ih se optuži.
Kad čitaš njegove dnevnike ili slušaš njegove vrpce,
u glasu mu više puta čuješ razočaranje.
Nešto se mora učiniti.
Moja djevojčica ne može ovako umrijeti.
Heideno tijelo pronađeno je u travnju 1984. godine.
A onda je Laura nestala u rujnu.
Na ovom je uglu bila govornica.
Na toj je govornici Laura posljednji put viđena,
kao i Heide.
KUĆA HEIDE FYE KUĆA LAURE MILLER
Mislim da je bilo jasno.
Govornica je možda poveznica.
GOVORNICA
Vratili smo se na policiju i rekli:
„Znamo za pronađenu djevojku po imenu Heide Fye.
Živi blizu.”
Detektiv me zaustavio i rekao:
„Kao prvo,
rekao sam ti da je to izolirani incident. Heide je radila u baru.
Oteli su je nakon zatvaranja. Ubili su je i izbacili.”
Rekli su nam da ne razgovaramo s Heidenom obitelji,
da pokušavaju preboljeti Heiden gubitak.
Heideni roditelji nisu poznavali Tima.
Kao i Millerima, rečeno im je da ne komuniciraju.
Nismo ništa rekli, kao što su nam rekli,
ne razgovaramo o tome ni s kim drugim osim među sobom.
Obitelji su se osjećale posve same. Osjećali su se kao da su ih napustili.
Budući da je istraga bila spora, roditelji su morali imati svoje istrage.
OSTACI HEIDE FYE
Tražio sam ih da pretraže zemljište gdje je pronađeno Heideno tijelo.
Rekao sam policiji: „Recite mi gdje je ovo.
Želimo znati kako bismo otišli onamo.”
Rekli su: „To je privatno vlasništvo. Sve je ograđeno. Nitko ne može ući.”
Molio sam i preklinjao.
„Ovo se upravo dogodilo. Mislite da postoji sličnost?”
Dali su sve od sebe da me uvjere da sam poludio.
GODINA 1986.
2. VELJAČE POLJA NA CALDER ROADU
17 MJESECI NAKON LAURINA NESTANKA
Ovuda je prolazio put.
Bilo je puno smeća, starih hladnjaka
i raznih stvari koje su ljudi bacali.
A neki su klinci vozili motore
i osjetili nekakav smrad ondje.
Došli su do toga
i bila je to djevojka.
OSTACI HEIDE FYE
OSTACI NEPOZNATOG NEKOG
Kad su detektivi i ekipa za očevid došli na mjesto zločina,
nisu znali tko je ona,
ali dobili smo informacije iz ureda mrtvozornika.
Starost između 20 i 30 godina.
Imala je razmak među zubima.
Nismo znali tko je pa smo je nazvali Nepoznata Netko.
NEPOZNATA NETKO, DOB NEPOZNATA OSTACI PRONAĐENI 2. VELJAČE 1986.
Dok su detektivi i ekipa za očevid bili na mjestu zločina,
proširili su potragu za drugim dokazima.
Zatim su pronašli tijelo još jedne žene.
U polju smo pronašli neidentificirano tijelo,
udaljeno 100 m od prvog tijela.
OSTACI HEIDE FYE
OSTACI NEPOZNATE NEKOG
TREĆA ŽRTVA
U POLJU PRONAĐENA DVA KOSTURA
Znao sam kad je izašlo u novinama.
Pronađeni su ostaci dviju žena. Pa…
Da, sjećam se tog dana.
Tijela su položena pod drveće. Bili su prilično blizu.
I bili su na leđima.
Kao da su ih položili i pozicionirali.
Nepoznata Netko ustrijeljena je pištoljem kalibra 22.
U kralježnici joj je bio metak.
Tad su počeli istraživati drugo tijelo.
Rabili su zubarske kartone.
Ispostavilo se da su to Laurini ostaci.
OSTACI L. MILLER
LAURA MILLER OSTACI PRONAĐENI 2. VELJAČE 1986.
Kod Laurinog tijela pronađena je plava karirana kaubojska košulja.
Majica je imala mrlje,
a 1980-ih još nismo imali DNK analizu.
No policija je povezala tu košulju s Laurinim ubojstvom.
Dva tijela u istom danu.
Tog dana u veljači 1986. stvari su krenule nagore.
Godine 1984. objavljen je film o Crvenim Kmerima
imena Polja smrti.
Polja smrti.
Nakon što su se tijela pojavila na Calder Roadu,
ljudi su to počeli nazivati Teksaškim poljima smrti.
„POLJA SMRTI”
Tad je počelo dobivati mnogo više pozornosti.
Prvo, pa drugo, pa treće.
Ta ritualna ubojstva mladih žena…
Položena su kao da se radi o nekom umjetničkom djelu.
Nitko nije mogao shvatiti dijelove slagalice.
Laura je bila ondje tih 17 mjeseci.
Gotovo na istom mjestu gdje sam ih molio da traže.
Što da su učinili ono što sam tražio? Pronašli bi Lauru.
Bila bi mrtva, ali…
Vjerojatno bi postojali dokazi.
Vjerojatno bi uspjeli utvrditi uzrok smrti.
Mnogo je boli.
Ja sam trebao
biti uporniji i možda razgovarati s Heidenim roditeljima.
Nisam to učinio.
Znam kako je biti paraliziran i ne znati što činiti
jer ja znam što ja nisam učinio
za vlastitu kćer.
Da smo se Heiden tata i ja odmah sastali,
ne bismo sad bili ovdje.
I znate što? Ovo je ubilo Heidenog tatu
prije njegova vremena.
Jadnik je umro od slomljenog srca.
Ne mogu zamisliti da izgubim kćer.
Ne mogu zamisliti.
Ako gledate gradić koji nema mnogo nasilnih zločina,
a onda odjednom, u roku od dvije godine, imate otmice i ubojstva.
Jako neuobičajeno.
Tada su…
Ljudi su shvatili da je to serijski ubojica i to u našoj zajednici.
Jako mi smeta činjenica
da netko ubija ljude i ne odgovara za to.
Što se događalo ovdje?
Ta ubojstva mladih žena događala su sve od davne 1971. godine.
U 70-ima Houston je bio milijunski grad.
Imali ste NASA-in svemirski centar.
Događao se naftni procvat.
Exxon je krenuo graditi
najveće rafinerije na svijetu.
Grad je cvjetao.
Htjeli smo živjeti u većem gradu i vidjeti kako je to.
Sjajno je ovdje.
Houston je središte naftne industrije.
Ja sam geolog pa sam htio pokušati.
Vidite da je ovdje zabavno.
Zbog svega što se događalo, bilo je posla.
Imali ste mnogo ljudi koji su se kretali uokolo.
Bilo je i manjih željezničkih gradova uz I-45
koji su počeli rasti i postali su predgrađa.
USKORO TRGOVAČKI CENTAR
Trgovački centri, četvrti, spavaće zajednice,
sve je to raslo.
Istovremeno je bilo i lutalica.
Ljudi s kriminalnom prošlošću.
Imate plaže i svi su u prolazu. Ljudi dolaze za vikend i nestanu.
Te su se kulture na kraju sudarile.
Ovo je Maria Johnson.
Ovo je njezina najbolja prijateljica, Debbie Ackerman.
Imale su 15 godina kad su nestale u studenom 1971. godine.
Debbie Ackerman bila je prvakinja u skijanju na vodi. Petnaest godina.
Najbolje prijateljice.
Mlade aktivne surferice.
Zabavljale su se u 70-ima.
Onda su nestale.
Njihova su tijela pronađena prilično brzo.
Dana 17. studenog tijelo 15-godišnje Marije Johnson
pronađeno je u bari 80 km zapadno od Houstona.
Sljedeći dan tijelo 15-godišnje Debbie Ackerman
pronađeno je u istoj bari.
Prema mojoj procjeni, tijelo je bilo u vodi između 48 i 60 sati.
Kad su nestale, već je bilo drugih misterioznih nestanaka.
Dana 26. studenog djelomični kostur 13-godišnje Colette Wilson
pronađen je u Addicks Reservoiru 15 km zapadno od Houstona.
Sve su bile tinejdžerice uz I-45 koje su misteriozno nestale
same ili u paru.
U posljednjih šest mjeseci
sedam tinejdžerica i mladih žena u dobi između 13 i 21 godine
pronađeno je ubijeno u okolici Houstona u Teksasu.
Godine su prolazile.
Bile su mučki ubijene.
Nije bilo odgovora tko je to učinio.
Predstavnici zakona tragaju za tragovima, ali boje se da će pronaći nova tijela.
Od 1971. do 1977. godine ubijeno je 11 djevojaka.
Nema odgovora.
To je bilo vrijeme
kad na parkiralištima nije bilo nadzornih kamera.
Nije bilo čitača registarskih oznaka na autocesti.
Postojalo je 11 različitih nadležnosti.
To je bio problem jer policija nije razmjenjivala informacije.
Pokazalo se da uz autocestu I-45,
ako se netko izvuče s jednim ubojstvom, izvući će se i s više njih.
U 80-ima vidimo novu skupinu ubojica
koja se pojavljuje u različitim dijelovima
ceste I-45 u League Cityju.
Teksaška polja smrti.
Putovali smo tim dijelom autoceste, iz Galvestona i prema njemu.
Cijeli život.
SJEVER - HOUSTON JUH - GALVESTON
A kad si žensko…
GRAĐANKA GALVESTONA
…roditelji ti govore o sigurnosti i oprezu.
Mama i tata razveli su se prije no što sam krenula u vrtić.
Stvari su se promijenile kad sam bila u petom razredu.
Tad je
moja majka upoznala nekog novog.
Dovela ga je doma
da upozna mog brata i mene.
Meni je to bio samo još jedan njezin dečko.
Nisam znala koliko će dugo biti ondje.
Sviđao joj se.
Zvao se Clyde Hedrick.
Ovdje je nekoć bio plesni klub,
gdje je „slučajno” naletio na moju majku.
Zašto to tako kažeš?
Jer je to bio njegov plan.
Clyde Hedrick bio je zgodan čovjek.
Volio je nositi crni kaubojski šešir.
Volio je ići u barove na plesna natjecanja.
Često je pobjeđivao na natjecanjima.
Smatrao se ženskarom.
Rekla bih nešto poput prevaranta i Casanove.
Otkrio je dovoljno
da zna
kamo je odlazila.
Upoznali su se u baru.
Odvela ga je kući.
Jer je znao plesati.
Clydea Hedricka 70-ih i 80-ih u Houston je privukao građevinski procvat.
Doselio se s Floride i zaposlio se kao krovopokrivač.
Lako je naći posao u građevinarstvu bez provjere.
Tada nismo znali tko je on,
ali počeli smo otkrivati više…
DRŽAVA TEKSAS PROTIV CLYDEA EDWINA HEDRICKA
…jer ga je moj tata provjerio.
Imao je njegov policijski dosje.
Zašto je Clyde tada bio u zatvoru?
Mislim da je bio u zatvoru
zbog oskvrnuća trupla.
OSKVRNUĆE TRUPLA
Ispostavilo se da je Hedrick umiješan u misterioznu smrt
žene po imenu Ellen Beason.
SRPANJ 1984.
TRI MJESECA PRIJE NESTANKA LAURE MILLER
POMOĆNIK TUŽITELJA
Ellen Beason bila je mlada žena
koja je živjela s roditeljima i bratom u Friendswoodu u Teksasu.
Bila je u dvadesetima.
Imala je dobar posao.
Voljela je plesati.
Sve se to promijenilo kad je upoznala Clydea Hedricka.
U srpnju 1984. godine njezina prijateljica Candy Gifford
odvela je Ellen Beason u lokalni bar Texas Moon
i upoznala Ellen s Clydeom Hedrickom.
Spetljali su se.
Ellen se nije pojavila na poslu sljedeći dan,
a prijatelji i obitelj nisu je mogli naći.
Počeli su ispitivati Clydea. „Gdje je? Što se dogodilo?”
Clyde je rekao da je vidio Ellen kako odlazi u kamionetu,
da je otišla s prijateljima.
Kako su tjedni prolazili,
počela se brinuti.
Candy je često Clydeu govorila o Ellen.
Postajao je sve nestrpljiviji zbog toga.
Jednog dana Clydeu je bilo dosta.
U svađi je rekao: „Pokazat ću ti gdje je.”
Clyde je odvezao Candy Gifford na mjesto
tik prije mosta koji spaja kopno i otok Galveston.
Ovo je bila zemljana cesta.
Tu je bila mala zgrada blizu pruge.
Na staroj sofi bile su neke gume
koje su bile bačene uz cestu.
Uklonio ih je.
I ondje je vidjela ostatke Ellen Beason.
ŠEST MJESECI NAKON ŠTO JE E. BEASON VIĐENA U TEXAS MOONU
Ellen je nestala prije šest mjeseci.
Zašto je Candy trebalo još šest-sedam mjeseci da ode na policiju?
Teško mi je reći.
Ali mislim da se bojala Clydea.
Jer joj je te večeri rekao:
„Ovo se može dogoditi i tebi ako kažeš nekome.”
Znamo da je Texas Moon bio u onom smjeru,
i to ne tako blizu,
već nekih 30-40 km u tom smjeru.
Zbog nedostatka prometa korov je dosta visok.
Imate osjećaj da je ovo nešto skriveno.
To je bilo nešto… On ju je doslovno bacio.
Kao što bacite kauč, madrac
ili bilo što drugo.
Policija ju je pronašla u lošem stanju.
Još je nosila ogrlicu koju je te noći nosila u Texas Moonu.
Clyde je rekao da su Ellen i on otišli na kupalište
i da se ona htjela kupati gola.
Rekao je da je pogledao i vidio da pluta na površini vode.
Utopila se.
Clyde priča kako se Ellen Beason utopila te noći.
Uspaničio se, stavio je u kamionet
i na putu do bolnice, kako on to opisuje,
iz straha je odlučio baciti tijelo da ne bude osumnjičen za zločin.
Tad ju je stavio pod kauč i gume.
Kad vidiš nekoga tko
baci tijelo na mjesto gdje ima toliko smeća,
znate da je on nije vidio kao osobu, nije ju vidio kao ljudsko biće.
Vidio ju je kao smeće koje je morao sakriti
od policije i vlasti.
Mislim da to puno govori o osobi.
Posmrtni ostaci Ellen Beason odneseni su mrtvozorniku okruga Galveston.
Bila je izložena vanjskim elementima.
To je mokro područje.
Koža je već odavno istrunula. Bile su to samo kosti.
Mrtvozornik je rekao
da se ne može utvrditi uzrok i način smrti Ellen Beason.
UZROK NEPOZNAT
Tužiteljstvo ga je moglo tužiti
samo zbog petljanja po dokazima
jer je bacio tijelo Ellen Beason.
To se tada zvalo oskvrnuće trupla.
Bio je osuđen
i kažnjen s 2000 dolara i godinom dana zatvora.
Nakon slučaja s oskvrnućem trupla i godine dana u zatvoru,
Clyde Hedrick bio je slobodan čovjek.
Sudili su mu. Bio je osuđen.
U tom trenutku nismo mogli učiniti ništa više.
Kad nemaš znanstvene dokaze, mnogo je izazova.
U ovom dijelu Houstona imamo ozbiljne vremenske prilike.
Meksički zaljev pogodile su oluje, jake kiše i poplave.
Na obalnoj je ravnici.
Imamo uragane.
I poplave.
Izdana su upozorenja za poplave u južnom Teksasu.
Kad uragani dođu, prilično su brutalni.
Uragan Gilbert odgovoran je za najmanje 66 smrti
i štetu od nekoliko milijardi dolara.
Ljudi shvaćaju da voda uništava dokaze,
uništava DNK,
uništava mnogo toga što policija traži kad pokuša riješiti zločin.
Voda ubrzava raspadanje, kao i ovdašnja vrućina.
Imamo nevjerojatnu vrućinu.
Mnogo su puta pronađeni samo ostaci kostura.
Slučajevi Calder Roada
bili su isprepleteni,
uglavnom vremenskim razdobljem oko Ellen Beason.
Ako postoje sličnosti, mogao bi biti isti počinitelj.
Budući da je Ellen nestala 1984. godine,
godinu dana nakon nestanka Heide Fye,
bilo je moguće da su slučajevi povezani.
Priča koju je Clyde ispričao o Ellen Beason nikad nije imala smisla.
Njezina smrt dogodila se u istom razdoblju…
MJESTO UTAPANJA
…kad su ostale tri žene pronađene u Teksaškim poljima smrti.
League City i Dickinson nisu jako udaljeni.
Kad Clyde Hedrick
postaje glavni osumnjičenik za ubojstvo Ellen Beason,
postaje i jedan od glavnih osumnjičenika u Teksaškim poljima smrti.
Ali u to vrijeme,
s obzirom na to da su to bili neriješeni slučajevi
imala sam problema s policijom kao i što svi drugi imaju problema.
POLICIJA LEAGUE CITYJA ODBILA JE ZAHTJEV ZA INTERVJUOM
Kad sam se prvi put obratila Timu Milleru,
proveo je cijeli dan sa mnom.
Govorio je o Lauri i kako se još bori
da pronađe osobu koja mu je ubila kćer.
Među prvim stvarima rekao mi je:
„Moraš istražiti slučaj Ellen Beason i Clydea Hedricka.”
Bio je na mom radaru čim sam saznao za Ellen Beason.
A onda sam početi postavljati pitanja, raspitivati se o njemu.
Ovo je moja kuća u Dickinsonu.
Dvije su kuće između moje i Clydeove kuće.
BIVŠI DOM CLYDEA HEDRICKA
Ovdje je Clyde živio.
Nisam ga poznavao.
Mislim da sam ga jednom vidio
kad mu je pukla guma i dao sam mu novu.
Otišao sam u svoju trgovinu. Imao sam gumu i naplatak.
Donio sam mu je i rekao: „Evo, ova će biti dobra.”
Pitao je: „Koliko ti dugujem?” „Ništa. Izgledaš kao marljiv čovjek.”
Mislim da je to bio Clyde.
Jedna mi je Laurina prijateljica rekla
da su ona i Laura hodale skroz okolo
jer se Laura bojala Clydea Hedricka.
Ne znam što se dogodilo tog jutra. Mogu samo nagađati.
Bilo da se radi o nesreći ili nečemu prirodnom…
Zašto bi tako bacio tijelo?
Bacio ga je kao da baca smeće uz cestu.
Radi li se o nečemu drugome?
Ellen Beason.
Moja bi majka pitala Clydea za nju
i ona se zadovoljila bilo kakvim odgovorom
jer ga nije ostavila.
Zadržala ga je uz sebe.
I tako su se…
Vjenčali su se.
Kod ovakvih ubojstava policija nije bila cinična.
Nisu bili skeptični.
Jednostavno nisu znali što učiniti.
Ako želiš počiniti zločin, učini to ovdje jer oni ga ne mogu riješiti.
Sedamdesetih su imali desetak ubojstava u ovom dijelu države.
A onda 1986. godine
pronađena su tri tijela u razdoblju od dvije godine,
i to u krugu od 50 metara.
Je li to bio jedan ubojica?
Više ubojica?
Što se događalo?
Nije bilo odgovora.
A onda se ponovilo.
Policija je zbunjena posljednjim otkrićem na Poljima smrti.
ČETVRTA ŽRTVA
Tijelo četvrte žrtve pronađeno je prije dva tjedna.
Na istom zemljištu pronađeno je još jedno tijelo.
Četvrto tijelo pronađeno na istom mjestu.
Evo nas opet.
Prijevod titlova: Veronika Janjić